FI Euroopan unionin virallinen lehti C 303/16

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2011/C 303/12

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

TIIVISTELMÄ

NEUVOSTON ASETUS (EY) N:o 510/2006

”KALOCSAI FŰSZERPAPRIKA-ŐRLEMÉNY”

EY-N:o: HU-PDO-0005-0393-21.10.2004

SAN ( X ) SMM ( )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Vidékfejlesztési Minisztérium – Élelmiszer-feldolgozási Főosztály (Maaseudun kehittämisestä vastaava ministeriö, elintarvikkeiden jalostuksesta vastaava pääosasto) Osoite: Budapest Kossuth Lajos tér 11. 1055 MAGYARORSZÁG/HUNGARY P. +36 13014419 F. +36 13014808 Sähköposti: Eniko.Zobor@vm.gov.hu; eefo@fvm.gov.hu

2. Ryhmittymä:

Nimi: Kalocsai Fűszerpaprika-őrlemény védelméért polgári jogi társaság Kotipaikka: Kalocsa Kossuth Lajos u. 15. 6300 MAGYARORSZÁG/HUNGARY Osoite: Kalocsa Alkotmány u. 49. 6300 MAGYARORSZÁG/HUNGARY P. +36 78462555 F. +36 78462211 Sähköposti: paprikart@mail.externet.hu Kokoonpano: Tuottaja/jalostaja ( X ) Muu ( )

3. Tuotetyyppi:

Luokka 1.8: Muut perussopimuksen liitteeseen I kuuluvat tuotteet (mausteet jne.)

4. Eritelmä:

(yhteenveto asetuksen (EY) N:o 510/2006 4 artiklan 2 kohdan edellytyksistä)

4.1 Nimi:

”Kalocsai fűszerpaprika-őrlemény”

4.2 Kuvaus:

”Kalocsai fűszerpaprika-őrlemény” eli Kalocsan maustepaprikajauhe valmistetaan Kalocsan seudulla valtion hyväksymien lajikkeiden varmennetuista siemenistä viljellystä, kuivatusta maustepaprikasta (Capsicum annuum L. var. Longum DC.) jauhamalla.

”Kalocsai fűszerpaprika-őrleményn” valmistuksessa käytetään seuraavia lajikkeita: Delikát, Favorit, Folklór, Jubileum, Kaldóm, Kalmár, Kalocsai 50, Kalocsai 801, Kalocsai merevszárú 622, Kalocsai V-2, Kalorez, Kalóz, Remény, Rubinvörös, Szegedi-178, Szegedi 20 ja Szegedi 80.

”Kalocsai fűszerpaprika-őrleményn” keskeiset ominaisuudet ovat seuraavat:

Aistinvaraiset ominaisuudet:

— Ulkonäkö: yhtenäinen ja tasakoosteinen jauhatus

— Väri: syvän sametinpunainen

— Aromi: miellyttävä, maustemainen, ruokahalua herättävä, karamellimaiseksi paahdettuja siemeniä muistuttava

— Maku: makeahko, hedelmäinen, viiden maun (makea, hapan, suolainen, karvas, kitkerä) makuharmoniaa heijastava, ei tulinen, kapsaisiinipitoisuus lajikkeelle ominainen.

Tulinen paprikajauhe lisää ja voimistaa tätä maku-, tuoksu- ja aromiharmoniaa. Kapsaisiinipitoisuus määrittää, kuinka tulista jauhe on. Jos kapsaisiinipitoisuus on 30–200 mg/kg, jauhe on keskitulista, jos pitoisuus on 200–500 mg/kg, se on tulista, ja jos pitoisuus on yli 500 mg/kg, se on hyvin tulista.

Fysikaalis-kemialliset ominaisuudet:

— Hiukkaskoko, jauhatuskarkeus: enintään 0,5 mm

— Analyyttiset ominaisuudet: Kokonaisväripitoisuus vähimmäissäilyvyysajan lopulla kuiva-aineesta laskettuna vähintään, g/kg 2,6 tai ASTA-väriarvo vähimmäissäilyvyysajan lopulla vähintään 85 Enimmäiskosteuspitoisuus prosentteina (m/m) 11,0 Hiekkapitoisuus kuiva-aineesta laskettuna prosentteina enintään (m/m) 0,5

— Paprikajauhe ei saa sisältää elintarviketeollisuuden lisäaineita. Jauheen kosteuspitoisuus vakioidaan lisäämällä juomakelpoista vettä.

4.3 Maantieteellinen alue:

Suojatun alku peränimityksen ”Kalocsai fűszerpaprika-őrlemény” saanut paprikajauhe valmistetaan Kalocsan maustepaprikan viljelyalueelta peräisin olevista paprikoista. Tämä viljelyalue käsittää Bács-Kiskunin läänissä 119 kuntaa, Tolnan läänissä 35 kuntaa, Jász-Nagykun-Szolnokin läänissä 26 kuntaa, Fejérin läänissä 4 kuntaa ja niin Baranyan kuin Csongrádin läänissä yhden kunnan kussakin. Kunnat on lueteltu eritelmässä.

”Kalocsai fűszerpaprika-őrlemény” on valmistettava ja pakattava eritelmässä määritettyjen kuntien hallintorajojen sisällä.

4.4 Alkuperätodisteet:

”Kalocsai fűszerpaprika-őrleményn” koko valmistuksen ajan on noudatettava tiukkaa valmistus- ja tarkastusjärjestelmää. Lisäksi on noudatettava laadunhallintajärjestelmää, johon muun muassa sisältyy kylvösiementen ja raaka-aineen (paprikoiden) asiakirjoin todistetun alkuperän tarkastaminen. Tuotteiden tie raaka-aineesta valmiiksi jauheeksi on näin ollen todennettavissa ja jäljitettävissä.

Maatalousviraston aluetoimistot tarkastavat säännösten noudattamisen.

4.5 Valmistusmenetelmä:

Syksyllä maa lannoitetaan ennen kyntöä orgaanisella tai sen puutteessa epäorgaanisella lannoitteella.

Varmennetut kylvösiemenet kylvetään maahan, jonka lämpötila on vähintään 12 °C, maaliskuun lopusta toukokuun alkuun. Vaihtoehtoisesti siemenet voidaan kylvää maaliskuussa lämmittämättömään tai lämmitettyyn muovitunneliin ja istuttaa sitten taimet toukokuun puolivälistä lähtien.

Ennen kylvöä tai istutusta maa valmistellaan huolellisesti siemeniä tai paprikantaimia varten: maanpinnan alapuoleiset tiiviit kerrokset rikotaan, ja maa möyhitään, muhennetaan ja tasoitetaan aivan tasaiseksi.

Sato korjataan käsin tai koneellisesti. Paprikat tarkastetaan ja arvioidaan. Tarkastuksen läpäisseet paprikat varastoidaan, ja niitä jälkituleennutetaan luonnollisissa olosuhteissa.

Jälkituleennuksen aikana (10–40 päivää) sato varastoidaan puulaatikoissa, säiliöissä, säkeissä tai niputettuina köynnöksiksi (eri erät pidetään erillään), jotta väripitoisuus kasvaisi mahdollisimman suureksi ja jottei varastoinnin aikana tapahtuisi pilaantumista eikä saastumista.

Väliaikaisen varastoinnin ja jälkituleennuksen jälkeen tuotteet kuivatetaan varovaisesti luonnollisissa olosuhteissa epäsuoralla kuivauksella tai niitä kuivatetaan ulkoilmassa luonnollisissa olosuhteissa, kunnes kosteuspitoisuus on alle 10 prosenttia. Sen jälkeen tuotteisiin merkitään tunnistusetiketti. Varovaisella kuivatuksella ulkopinnan lämpötila nousee enintään 80 °C:seen. Tämä on ylin lämpötila, jossa kosteuden haihtuminen paprikasta vielä vastaa luontaisia olosuhteita. Näin paprika säilyttää luontaisen makunsa ja arominsa siihen saakka, kun se jauhetaan.

Kuivaamisen jälkeen merkityt tuotteet varastoidaan viileään ja hämärään paikkaan, jossa ei ole tuholaisia.

Kuivatun maustepaprikan väliaikaisen varastoinnin jälkeen paprikat murskataan ja jauhetaan niin, ettei paprikan lämpötila saa ylittää 80 °C:ta. Jauhamisen aikana paprikansiementen sisältämä öljy kattaa rakeiden pinnan, mikä suojaa paprikajauhetta pilaantumiselta. Jauhatukseen soveltuvat myllynkivet, valssimyllyt, vasaramyllyt ja iskumyllyt. Jauhatuksen on saatava niin paljon ilmaa, ettei lämpötila koskaan kohoa yli 80 °C:seen. Maustepaprikan jauhatuksessa on käytettävä luontaista määrää siemeniä. Jauhatuksen lopuksi paprikajauhe vakioidaan lisäämällä siihen luonnollista testattua vettä niin, että jauheen kosteuspitoisuus on vähintään 8 prosenttia ja enintään 11 prosenttia.

Paprikajauhe homogenisoidaan ja tarvittaessa sille tehdään mikrobikäsittely. Jauhe pakataan ja pakkaukset merkitään tarpeellisin merkinnöin ja etiketein. Sen jälkeen paprikajauhe saatetaan myyntiin.

Tuotteiden laatu määräytyy edellä kuvattujen jälkituleennuksen, jauhatuksen ja kosteuspitoisuuden vakioinnin perusteella. Laatu voidaan taata ainoastaan pakkaamalla tuotteet heti niin, ettei niiden vakioitu kosteuspitoisuus muutu. Näiden toimien monimutkaisuus vaatii asiantuntemusta, jota on ainoastaan asianomaisella maantieteellisellä alueella. Jotta tuotteiden alkuperä ja laatu voidaan varmistaa, ”Kalocsai fűszerpaprika-őrleményn” kaikkien valmistusvaiheiden eli raaka-aineiden viljelyn ja jalostuksen sekä pakkauksen on tapahduttava 4.3 kohdassa määritellyllä maantieteellisellä alueella.

4.6 Yhteys maantieteelliseen alueeseen:

”Kalocsai fűszerpaprika-őrlemény” on perinteinen mauste. Maustepaprika on tunnettu Unkarissa ja Kalocsassa noin 500 vuoden ajan, sitä on viljelty yli 300 vuoden ajan, sillä on käyty kauppaa 150 vuoden ajan, ja se on ollut vientituote 100 vuoden ajan.

Paprikaa viljeltiin jo 1700-luvun ensimmäisinä vuosikymmeninä Kalocsan alueella useilla paikkakunnilla. Samoin on todisteita siitä, että 1800-luvun paikkeilla paprikanviljely kukoisti jo useimmilla alueen paikkakunnilla. Ensimmäinen paprikakuivaamo perustettiin vuonna 1880.

Paprikalla ryhdyttiin käymään kauppaa 1800-luvulla, ja siitä tuli suosittu mauste myös kaukaisemmilla alueilla.

Unkarilaisesta paprikasta oli tullut 1900-luvun vaihteeseen mennessä merkittävä kauppatuote. Tuohon aikaan kukoistavassa vapaassa kauppajärjestelmässä valtio ei millään tavalla puuttunut viljelyyn, jalostukseen, jauhatukseen tai kaupankäyntiin eikä säännellyt niitä. Unkarilaisten tuotteiden luontainen markkina-alue oli Itävalta-Unkarin kaksoismonarkia. Paprikan viljelyala lienee ollut tuolloin jo noin 2 300–3 450 hehtaaria, sillä vienti oli lähes 600 tonnia vuonna 1901.

Kalocsaan perustettiin vuonna 1917 kemian- ja paprikantutkimuksen laboratorio (Vegykísérleti és Paprikakísérleti Állomás). Uusi laitos onnistui parantamaan kalocsalaisen paprikan laatua ja vähentämään laajalle levinneitä väärennyskäytäntöjä. Lisäksi se onnistui ammattimaisella jalostustyöllä ja viljelijöitä ohjeistamalla kasvattamaan paprikasatoja. Kalocsan kokeilulaboratorio kehitti koeviljelyksillään niin kutsuttua Kalocsan jalopaprikaa sekä mietoa paprikaa.

Vuonna 1922 annettiin paprikan luokittelua sääntelevä ministeriön asetus (N:o 83.000/1922. FM) ja laadittiin ensimmäinen paprikan luokittelusäännöstö. Perusasetuksella 1890/1934. M.E. Kalocsan seutukunnasta tehtiin ”rajoitettu alue”. Maustepaprikan viljely muuttui luvanvaraiseksi.

Maustepaprikaa viljeltiin toisen maailmansodan jälkeen noin 4 000–5 000 hehtaarilla. Vienti alkoi uudelleen, ja viljelykseen oli otettava viennin nopean kasvun vuoksi uusia alueita. Viljelyala oli kasvanut 1950-luvulla noin 6 000–7 000 hehtaariin. 1960-luvulla perustettiin tuottajaosuuskuntia, jotka jatkoivat maustepaprikan viljelyä paprikan viljelyaloilla. Paprikajauhe valmistetaan Kalocsan seudulla viljellyistä suoran- ja pitkänomaisista, pensaissa roikkuvista paprikalajikkeista. Lajikkeet, jotka säilyttävät nämä geneettiset ominaisuudet, ovat yli 100 vuotta harjoitetun kasvinjalostuksen ansiosta sopeutuneet erinomaisesti seudun maaperään ja ilmastoon, eli jalostuksessa on käytetty tässä ympäristössä 100 vuoden aikana kehittynyttä maustepaprikakantaa, joka antaa paprikalle sen alkuperäisen maun, aromin ja värin. Jauhamisen jälkeen jauhe vietiin yhdeksi yöksi kylmäkomeroon, jossa se imi ilmankosteudesta sopivan määrän vettä. Nykyaikaista teknologiaa hyödyntävä kosteuspitoisuuden vakiointi perustuu tähän perinteiseen talonpoikaiseen jalostusvaiheeseen.

Kalocsan maustepaprikan viljelyalueen muodostumiseen ei ole vaikuttanut pelkästään seudulle kertynyt asiantuntemus vaan myös maaperällä ja ilmastolla on ollut tärkeä asema.

Kalocsan maustepaprikaa viljellään ennen kaikkea alueella, joka sijaitsee Tonavan ja Tonavan laakson pääkanavan välissä. Viljelyalue ulottuu Tiszan tulva-alueelle. Alue sijaitsee Tonavan ja Tiszan laaksojen viljelyalueiden keskellä, lähinnä Tonavan tulvamailla. Tämän lisänä tulevat Tonavan ja Tiszan väliset ja Dunaföldvárin hiekkaharjanteet sekä Pohjois-Bácskan lössiharjanteet. Tonavan ja Tiszan viereisille maille ominainen maaperätyyppi on tulvamaalla kasvava niitty ja sen muunnelmat. Itään päin mentäessä maaperä muuttuu alueen keskiosissa mustan mullan niittymaaksi, seudun itäisillä rajoilla maaperä on puolestaan lähinnä suola-alkalimaata. Koska paprika pääosin kylvetään maahan, vaatii se jo itämisvaiheessa korkeahkoa lämpötilaa, minkä seudun nopeasti lämpenevä maaperä varmistaakin. Lisäksi paprika on herkkä pH-arvolle (paprikalle sopii subalkaalinen maaperä, jonka pH-arvo on 7,2–8,2) ja ravinteiden on oltava helposti imeytyvässä muodossa. Tämän vuoksi seudun keskitiivis, helposti lämpenevä, subalkaalinen tai neutraali maaperä on sille ihanteellinen.

Koska Tonavan ja Tiszan lössi- ja hiekkaharjanteille muodostuneet tulvamaat muistuttivat paljon toisiaan, raaka-aineiden viljelyalue laajeni 1970-luvulla Szolnokin (Mezőhékin) mikroalueen suuntaan ja samalla sinne levisivät Kalocsan lajikkeet ja teknologia.

Kalocsan seudulla kasvukauden keskilämpötila on 17,5–18 °C. Maustepaprikajauheen laatuun huomattavasti vaikuttavan auringonvalon määrä on kasvukaudella koko seudulla hyvinkin 1 500 tuntia, mutta maustepaprika ei seudun ilmasto-olojen vuoksi koskaan kypsy yhtä paljon kuin sellaisissa maissa, joissa auringonpaistetta saadaan enemmän. Sadonkorjuuhetkellä paprikoissa on vielä jäljellä makeutta. Osan sokereista ja valkuaispitoisuuden välillä tapahtuu kondensaatioreaktio, sokeri karamelisoituu kuivumisen ja jauhamisen aikana ja siemenistä vapautuu kasviöljyä. Tämä antaa ”Kalocsai fűszerpaprika-őrlemény” -jauheelle sille ominaisen syvän värin sekä makeahkon, hedelmäisen, viiden maun (makea, hapan, suolainen, karvas, kitkerä) makuharmoniaa kuvastavan maun.

Hallaa esiintyy näillä seuduilla myöhään keväällä ja aikaisin syksyllä vähiten koko Unkarissa, mikä on tärkeää paprikanviljelyssä.

Unkarin patenttivirasto rekisteröi alkuperänimityksen 30. marraskuuta 1998 (rekisterinumero: 26). Maailman henkisen omaisuuden järjestön kansainvälinen toimisto oli jo 6. toukokuuta 1969 merkinnyt nimityksen Lissabonin sopimuksen mukaisesti nimitysten kansainväliseen rekisteriin (rekisterinumero: 501).

4.7 Tarkastuslaitos:

Nimi: Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság (Maatalouden keskusvirasto – elintarvike- ja rehuturvallisuudesta vastaava osasto) Osoite: Budapest Mester u. 81. 1095 MAGYARORSZÁG/HUNGARY P. +36 4563012 Sähköposti: etbi@mgszh.gov.hu

sekä aluetoimistot, jotka Maatalouden keskusvirasto on luetellut eritelmässä.

4.8 Merkinnät:

—

(1) EUVL L 93, 31.3.2006, s. 12.